
REPUBLIKA HRVATSKA
VARAŽDINSKA ŽUPANIJA
Općina Sveti Đurđ
Općinsko vijeće

KLASA: 601-02/26-01/7
URBROJ: 2186-21-02-26-1
Sveti Đurđ, 11. kolovoza 2026.


Na temelju članka 20., 48., i 49. Zakona o predškolskom odgoju i obrazovanju („Narodne novine“ broj 10/97., 107/07., 94/13., 98/19., 57/22., 101/23., 145/23., 145/24., 146/25. i 22/26.) te članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.) Općinsko vijeće Općine Sveti Đurđ na 9. sjednici održanoj dana 11.8.2026. godine donosi 
ODLUKU
o mjerilima za financiranje ranog i predškolskog odgoja i obrazovanja i ostvarivanju prava prednosti upisa u Dječji vrtić „Suncokret Sveti Đurđ“
Članak 1.
Ovom Odlukom utvrđuju se mjerila kojima se osiguravaju sredstva za financiranje javnih potreba u djelatnosti ranog i predškolskog odgoja i obrazovanja, te skrbi o djeci rane i predškolske dobi na području Općine Sveti Đurđ, a koju djelatnost obavlja Dječji vrtić „Suncokret Sveti Đurđ“ (u daljnjem tekstu: Dječji vrtić), mjerila za sudjelovanje roditelja - korisnika usluga (u daljnjem tekstu: korisnici usluga) u ekonomskoj cijeni usluge Dječjeg vrtića, pravo na pomoć u sufinanciranju cijene usluge, način ostvarivanja prednosti pri upisu djece u Dječji vrtić i druga pitanja vezana uz sufinanciranje djelatnosti ustanova predškolskog odgoja. Odredbe ove Odluke koje se odnose na roditelje na odgovarajući način se primjenjuju i na skrbnike djece koja pohađaju Dječji vrtić. 

Članak 2.
U Dječjem vrtiću se ostvaruju sljedeći programi: 
1. redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima (dalje: redoviti program), 
1. program predškole za djecu u godini pred polazak u osnovnu školu koja nisu uključena u redoviti program. 

Članak 3.
(1) Ekonomska cijena programa predškolskog odgoja mora obuhvaćati troškove utvrđene Državnim pedagoškim standardom predškolskog odgoja i obrazovanja, odnosno troškove: izdatke za radnike, prehranu djece, uvjete boravka djece, nabavu namještaja i opreme i nabavu sitnog inventara. 
(2) Ekonomska cijena za korištenje redovitih programa njege, odgoja, obrazovanja, zdravstvene zaštite, prehrane i socijalne skrbi koji se provode u Dječjem vrtiću iznosi 485,00 eura za jasličke skupine i 470,00 eura za vrtićke skupine.
(3) Korisnik usluge Dječjeg vrtića koji ima prebivalište na području Općine Sveti Đurđ sudjeluje u plaćanju do ekonomske cijene usluga Dječjeg vrtića kako slijedi: 

	REDOVITI 10-SATNI PROGRAM
	EKONOMSKA CIJENA (EUR)
	IZNOS SUFINANCIRANJA (EUR)

	
	
	OPĆINA SVETI ĐURĐ
	KORISNIK USLUGA

	Vrtićke skupine
	470,00 EUR
	350,00 EUR
	120,00 EUR

	Jasličke skupine
	485,00 EUR
	355,00 EUR
	130,00 EUR



(4) Pravo na sufinanciranje cijene usluge Dječjeg vrtića ostvaruju roditelji odnosno skrbnici, uz uvjet da dijete i barem jedan od roditelja odnosno skrbnika ima prebivalište na području Općine Sveti Đurđ. 
(5) Program predškole obvezan je za svu djecu u godini dana prije polaska u osnovnu školu, s tim da je za djecu koja pohađaju Dječji vrtić integriran u redoviti program predškolskog odgoja Dječjeg vrtića. (6) Općina Sveti Đurđ će osigurati provođenje programa predškole za djecu koja nisu uključena u redoviti program predškolskog odgoja te je isti za roditelje besplatan. 

Članak 4.
(1) Korisnik usluga Dječjeg vrtića koji ima prebivalište na području druge jedinice lokalne samouprave sudjeluje u cijeni usluga Dječjeg vrtića u iznosu razlike između cijene koju podmiruje jedinica lokalne samouprave u kojoj korisnik usluga ima prebivalište i pune ekonomske cijene usluga Dječjeg vrtića.
(2) Ako jedinica lokalne samouprave u kojoj korisnik usluga ima prebivalište ne sufinancira mjesečnu cijenu usluga Dječjeg vrtića, punu mjesečnu cijenu usluga Dječjeg vrtića, iz članka 3. stavka 1. ove Odluke, korisnik usluga Dječjeg vrtića snosi sam. 

Članak 5.
Učešće korisnika usluge u ekonomskoj cijeni redovitog programa uplaćuje se najkasnije do 15. dana u mjesecu za prethodni mjesec. 

Članak 6.
(1) Korisnik usluge s više djece upisanih u Vrtić ostvaruju pravo na umanjenje u cijeni programa i to: 
- za treće i svako sljedeće dijete umanjuje se sudjelovanje za 100% od cijene pripadajuće skupine plaćanja.
(2) Za korištenje navedenih olakšica korisnik usluge dostavlja odgovarajuću dokumentaciju prilikom upisa. 

Članak 7.
(1) Korisnik usluge čije dijete zbog opravdanih razloga (bolest ili oporavak nakon bolesti) u mjesecu ne koristi usluge Dječjeg vrtića 10 radnih dana u kontinuitetu, uz predočenje liječničke potvrde, umanjuje se iznos učešća u ekonomskoj cijeni redovitog programa za 20%. 
(2) Za vrijeme odsutnosti djeteta svih radnih dana u mjesecu, izvan razloga navedenih u stavku 1. ovog članka roditelji uplaćuju pričuvu u iznosu od 26,00 EUR koja se treba prethodno najaviti usmenim ili pismenim putem.
(3) Olakšicu iz prethodnog stavka roditelji mogu koristiti za najviše dva mjeseca u kalendarskoj godini.
(4) Za dane izostanka djeteta zbog povrede za vrijeme boravka u Vrtiću, roditelj se u potpunosti oslobađa plaćanja utvrđenog učešća. 
(5) Radi ostvarivanja olakšica iz prethodnih stavaka roditelj je u obvezi Vrtiću dostaviti pisanu zamolbu i odgovarajuću dokumentaciju kojom dokazuje pravo na olakšicu.
(6) U posebnim slučajevima teške bolesti djeteta i/ili članova obitelji, smrtnim slučajevima u obitelji djeteta, kao i drugim uvjetima koji nastanu zbog otežane socijalne situacije u obitelji djeteta Upravno vijeće Vrtića može umanjiti cijenu usluge.

Članak 8.
(1) U slučaju da Dječji vrtić ne može upisati svu prijavljenu djecu, prednost pri upisu djece u Vrtić imaju: djeca roditelja invalida Domovinskoga rata, djeca iz obitelji s troje ili više djece, djeca obaju zaposlenih roditelja, djeca s teškoćama u razvoju i kroničnim bolestima koja imaju nalaz i mišljenje tijela vještačenja ili potvrdu izabranoga pedijatra ili obiteljskoga liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja, djeca samohranih roditelja, djeca jednoroditeljskih obitelji, djeca osoba s invaliditetom upisanih u Hrvatski registar osoba s invaliditetom, djeca koja su ostvarila pravo na socijalnu uslugu smještaja u udomiteljskim obiteljima, djeca koja imaju prebivalište ili boravište na području dječjega vrtića, djeca roditelja koji primaju doplatak za djecu ili roditelja korisnika zajamčene minimalne  naknade.
(2) Način ostvarivanja prednosti pri upisu djece u dječji vrtić uređuje Osnivač svojim aktom.
(3) Roditelji su dužni prilikom upisa djeteta dostaviti podatke, odnosno isprave o ispunjavanju kriterija radi ostvarivanja prednosti pri upisu.

Članak 9.
Javni poziv za upis djece u Dječji vrtić za narednu odgojno - obrazovnu godinu raspisuje se sukladno donesenom Planu upisa za narednu odgojno – obrazovnu godinu.

Članak 10.
Ako po provedenom Javnom pozivu za upis u Dječji vrtić ostane još slobodnih mjesta, upisi djece u Vrtić se mogu vršiti tijekom cijele godine sve do popunjavanja kapaciteta. 

Članak 11.
Dječji vrtić će posebnim pravilnikom podrobnije utvrditi postupak i tijela za raspisivanje i provođenje Javnog poziva za upis djece, dokumentaciju koju je roditelj usluge dužan priložiti, zaštitu prava sudionika u postupku oglasa, početak korištenja programa i s tim u vezi sklapanje ugovora o međusobnim pravima i obvezama između korisnika usluge i dječjeg vrtića, te druga pitanja bitna za ostvarivanje predškolskog programa. 

Članak 12. 
S danom stupanja na snage ove Odluke prestaje važiti Odluka o izmjeni Odluke o mjerilima za financiranje predškolskog odgoja i ostvarivanju prava prednosti upisa djece u Dječji vrtić Suncokret Sveti Đurđ. („Službeni vjesnik Varaždinske županije“ 109/23). 

Članak 13.
Ova Odluka objaviti će se u „Službenom vjesniku Varaždinske županije“, a stupa na snagu 1.9.2026. godine.

OPĆINSKO VIJEĆE OPĆINE SVETI ĐURĐ
Predsjednik Općinskog vijeća
Davor Kraljić

